CELEX: 32011D0395
Language: hu
Date: 2011-07-01 00:00:00
Title: 2011/395/EU: A Bizottság végrehajtási határozata ( 2011. július 1. ) a Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről szóló 2006/241/EK határozat hatályon kívül helyezéséről (az értesítés a C(2011) 4642. számú dokumentummal történt)  EGT-vonatkozású szöveg

5.7.2011   
            
            
               HU
            
            
               Az Európai Unió Hivatalos Lapja
            
            
               L 176/50
            
         A BIZOTTSÁG VÉGREHAJTÁSI HATÁROZATA
   (2011. július 1.)
   a Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről szóló 2006/241/EK határozat hatályon kívül helyezéséről
   (az értesítés a C(2011) 4642. számú dokumentummal történt)
   (EGT-vonatkozású szöveg)
   (2011/395/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 22. cikke (6) bekezdésére,
   mivel:
   
               (1)
            
            
               A Madagaszkárról származó, egyes állati eredetű, a halászati termékeken kívüli termékekkel kapcsolatos bizonyos védekezési intézkedésekről szóló, 2006. március 24-i 2006/241/EK bizottsági határozat (2) előírja, hogy a tagállamoknak meg kell tiltaniuk a halászati termékek, csigák és a guanó kivételével a Madagaszkárról származó állati eredetű termékek behozatalát.
            
         
               (2)
            
            
               Számos uniós jogi aktus szabályozza az állati eredetű termékek importját, mint az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelv (3) és a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendelet (4) (állati melléktermékekre vonatkozó rendelet).
            
         
               (3)
            
            
               Az állati eredetű termékek behozatalára vonatkozó jelenlegi uniós jogszabályok biztosítják, hogy Madagaszkárról kizárólag olyan állati eredetű termék hozható be az Európai Unió területére, amely megfelel ezeknek a jogszabályoknak.
            
         
               (4)
            
            
               Ennek megfelelően a 2006/241/EK határozatra többé nincs szükség, ezért hatályon kívül kell helyezni.
            
         
               (5)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2006/241/EK határozat hatályát veszti.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2011. július 1-jén.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 24., 1998.1.30., 9. o.
   
      (2)  HL L 88., 2006.3.25., 63. o.
   
      (3)  HL L 18., 2003.1.23., 11. o.
   
      (4)  HL L 300., 2009.11.14., 1. o.